S Wappe zeigt drüü blaui Wälle vo de Limmat abwächselnd mit wiis, die sind i de undere Helfti. Obe befindet sich uf rotem Grund en gelbe Stern, de stoht für s Chloster Wettige. Es isch im Juli 1957 vo de Gmeindsversammlig aagnoh worde.  Sit em 1854 isch e Varante vo  dem Wappe belegt, wo me au hüt no mängisch im Dorf gseht. De oberi Teil isch vertikal teilt in en rote Beriich mit eme gelbe Stern und em Beriich uf de rächte Siit, wo en Räbstock mit zwei Truube und eim Blatt wachst.[1]